Diari Oficial de la Generalitat Valenciana


Sumari del DOGV 8042, del 18-05-2017 (2017/3552)

Informe ambiental i territorial estratègic corresponent a l'estudi de detall sobre l'illa situada entre els carrers Gijón, Camí de Marco i Oviedo. Expedient número 221/2017.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8042

Data del DOGV
:   18-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3552


Data del document
:   26-04-2017

Organisme emissor
:   Ajuntament del Campello

Tipus de document
:   Anunci

Descriptors 

:   * Campello, el
    * administració local
    * pla d'urbanisme

Informe ambiental i territorial estratègic corresponent a l'estudi de detall sobre l'illa situada entre els carrers Gijón, Camí de Marco i Oviedo. Expedient número 221/2017. [2017/3552]  
De conformitat amb el que estableix l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i en compliment de l'acord de la Junta de Govern Local de 18 d'abril de 2017, es procedix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègic corresponent a l'estudi de detall sobre l'illa situada entre els carrers Gijón, Camí de Marco i Oviedo (exp. 221/2017). L'informe ambiental i territorial estratègic es troba inserit en la pàgina web www.elcampello.es.  
A iniciativa de la mercantil Imalex Urbana, SL es va presentar, en data 9 de desembre de 2016 (RGE núm. 12.612), estudi de detall i documentació per al procediment d'avaluació ambiental i territorial estratègic per als quals sol·licita la seua tramitació i aprovació.  
Vist l'informe emés pel ponent de la Comissió d'Avaluació Ambiental, i la proposta de la comissió adoptada en sessió ordinària el dia 5 d'abril de 2017; com que és l'informe favorable respecte que el pla no té efectes significatius sobre el medi ambient, i es resol l'avaluació ambiental de l'estudi de detall sobre l'illa situada entre els carrers Gijón, Camí de Marco i Oviedo pel procediment simplificat, en virtut de les atribucions conferides per la legislació vigent en matèria de règim local, la Junta de Govern Local acorda:  
  
«Primer. Emetre resolució de l'informe ambiental i territorial estratègic favorable, quant al procediment simplificat d'avaluació ambiental i territorial estratègic de l'estudi de detall sobre l'illa situada entre els carrers Gijón, camí de Marco i Oviedo, de conformitat amb els criteris de l'annex VIII de la LOTUP, per considerar que no té efectes significatius sobre el medi ambient, corresponent continuar la tramitació d'aquest conforme al capítol III del títol III del llibre I de la LOTUP, i l'interessat haurà d'incorporar allò que s'ha indicat en la proposta d'informe del ponent de la comissió.  
Segon. Comunicar la present resolució de l'informe ambiental i estratègic al Ple de l'Ajuntament, com a òrgan substantiu, a l'òrgan promotor i als promotors de l'estudi de detall de conformitat amb l'article 51.7 de la LOTUP.  
Tercer. Publicar la resolució de l'informe ambiental i territorial estratègic en el Diari Oficial de la Generalitat Valenciana, segons prescriu l'article 51.7 de la LOTUP, estant aquest disponible en la pàgina web municipal.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels seus efectes si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la seua publicació. En aquest cas, haurà d'iniciar-se novament el procediment d'avaluació ambiental i territorial estratègic.  
Quart. Contra aquesta resolució, per ser un acte de tràmit, no podrà interposar-se cap recurs, sense perjudici dels que, si escau, siguen procedents en via judicial contenciosa administrativa davant la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant l'acte, si escau, d'aprovació del pla o programa.»  
  
El Campello, 26 d'abril de 2017.- L'alcalde: Benjamí Soler Palomares.